《送拔寔彦卿被召之翰林直学士》
元代·成廷圭

天上仙人紫绮裘，偶题明月到扬州。日边使者徵方急，泉下奸臣死亦羞。

宣室正思前席问，淮南谁赋小山幽。玉堂信与人间隔，肯为琼花更少留。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。